Jeg ringede til Ndella, og vi snakkede på Facetime.
Det var min fødselsdag, og hun sagde tillykke.
Vi talte om, hvornår vi skulle ses, og hvad vi skulle lave.
Jeg havde planlagt, at vi skulle ud, for det var fint vejr.
Vi skulle spise brunch udenfor og fejre, at jeg fyldte 20.
Vi talte om det i nogle minutter. Så hørte jeg høje smæld.
Flere høje smæld. Så blev der helt stille.
"Ndella, hvad skete der? Ndella!"
Så hører jeg hendes mand sige: "Min kone er blevet skudt!"
Det er midt om natten den 28. august 2019.
I Vällingby i det vestlige Stockholm har betjenten Niklas og kollegaen -
- netop indledt deres nattevagt.
Jeg og min kollega triller rundt omkring Vällingby centrum.
Vi taler om, hvordan vi har sovet, og hvordan vi har det.
Vi skal have et par nætter sammen, og det her er starten.
Vi møder en bil. Vi reagerer på, at den kører hurtigere end normalt.
Vi standser og blokerer for bilen.
Da Niklas og kollegaen stiger ud af patruljevognen -
melder kommandocentralen, at der har været en skudepisode -
kun få kilometer fra det sted, de befinder sig på.
Vi tænker, at personerne i bilen kan være kommet fra skudepisoden.
Det kan være gerningsmændene, der sidder i bilen.
Amina Ceesay er i sin lejlighed og har lige ringet 112.
Hun tror, at hendes bedste ven er blevet skudt.
Jeg løb ned til min nabo, der bor ved siden af mig -
mens jeg havde alarmcentralen i øret.
Jeg var i chok. Jeg gav telefonen fra mig, for jeg kunne ikke tale.
Jeg kunne ikke sige mit personnummer. Jeg var så stresset.
Ved den standsede bil påbegynder Niklas og hans kollega -
med største forsigtighed at undersøge, hvem der sidder i bilen -
og om de kan have noget med skyderiet at gøre.
Flere opkald om skyderiet kommer ind over radioen.
Det summer i vores ører. Kommandocentralen vælger -
at bede os lade bilen køre og køre hen til stedet.
Vi indstiller os mentalt på, at vi bliver de første på stedet.
Vi møder med stor sandsynlighed et skudoffer, der skal have hjælp.
Vi kan også møde bevæbnede gerningsmænd, som vi skal håndtere.
Da vi ankommer, parkerer vi her på gaden.
Der står folk på altanerne, der råber: "Det kom fra gården!"
Vi går ind med forsigtighed. Vi trækker vores våben, da vi går ind.
I porten mødes vi af en krudtrøgsky og en skarp lugt af krudt.
Vi bevæger os en halv etage op, og der står en dør på klem.
Jeg mødes af en kvinde, der ligger på gulvet i entréen -
og en mand, der sidder over hende. Kvinden er tilsyneladende livløs.
Manden skriger på hjælp. Han prøver at ruske liv i hende.
Han prøver at hjælpe hende, og han græder.
Han gentager, at det er hans kone. "Min kone! Hjælp hende!"
Jeg spørger: "Hvor kom skuddene fra? Hvor er gerningsmændene?"
Han peger mod gården.
Niklas beder sin kollega, der befinder sig på trappen -
- om at gå ud og sikre gården.
Samtidig bevæger Niklas sig ind i lejligheden.
Det ser ud, som om en bombe er eksploderet derinde.
Døren hænger skævt, man hører vand, der løber.
Elektriciteten er gået, der er mørkt. Alt i lejligheden ser smadret ud.
Efter et halvt minut ankommer politibil nummer to.
De kommer ind i opgangen, og med yderligere en kollega i ryggen -
vælger vi at tage fat i kvindens arme og slæbe hende ud på trappen.
Der er det lyst, så vi kan arbejde. Kvinden har alvorlige skader.
Vi konstaterer, at hun er ramt af mange skud.
Primært fra maven og ned.
Der er stor risiko for, at hun ikke overlever.
Kvinden køres i stor hast til Karolinska sjukhuset.
Niklas er med i ambulancen og bistår med livsnødvendige foranstaltninger -
helt frem til operationsstuen, hvor sygehuspersonalet overtager.
Samtidig er kvindens pårørende nået hen på sygehuset.
Jeg står ikke på gangen længe, før de kommer ud og siger -
at hun ikke kan reddes. Hun står ikke til at redde.
Vi går ud i receptionen og møder hendes mor, far og veninde.
Det var hende, der tilkaldte politiet og sagde, at hun var blevet skudt.
Vi tager dem med ind på en stue på sygehuset.
Vi forbereder os på at give den besked.
Det er det værste, som vi kan fortælle dem.
Ndella. Jeg kaldte hende for dronning Ndella.
Hun var speciel, hun var kvik. Hun ville være skuespiller -
- og medvirke i film.
Da jeg hørte, at hun var død -
- kunne jeg ikke stå på mine ben.
Jeg gled ned eller faldt, det ved jeg ikke.
Hun var der ikke mere, men jeg lå der på gulvet.
Jeg græd ikke, jeg var helt stille. Jeg var i chok.
Jeg gik ud fra sygehuset, satte mig ind i en taxa og tog hjem.
Sagen betragtes nu som mord.
Da man kontrollerer bilen, Niklas og hans kollega stoppede -
konstateres det, personerne i den intet havde med skyderiet at gøre.
Efterforskningsleder Ville Paloheimo begynder at rekonstruere -
hvad der kan være sket på gerningsstedet.
De løber hen til vinduet og skyder ind i lejligheden.
Den unge kvinde bliver ramt med adskillige skud.
Der hang et tæppe for vinduet.
Det tyder på, at man er ligeglad med, hvem der befinder sig bagved.
Man havde det mål at dræbe vedkommende -
og var helt ligeglad med, om andre kom til skade.
Sådan en gerning vidner om brutalitet. Det er en markering.
Eller at man er så bange -
og har så stor respekt for den, man angriber -
at man tyer til den overdrevne vold.
Ndella Jack er 18 år, og skulle morgenen efter skyderiet -
- påbegynde sidste år i gymnasiet.
Hun drømte om at blive politimand eller kriminolog.
Hun var to dage før kommet hjem fra Gambia, hvor hun var blevet gift.
Ved første øjekast er det en gåde, hvorfor nogen skulle dræbe hende.
Ndella var det gladeste, mest positive -
og mest betænksomme menneske, jeg nogensinde har mødt.
Uanset hvilke forhindringer vi mødte, var hun altid positiv.
Hun havde en løsning på alt. Hun så ikke problemer, kun løsninger.
Når der skete en katastrofe eller et skyderi:
"Det er sygt. Det må vi ændre."
Ndella elskede mennesker. Hun ville hjælpe alle dem, hun kunne.
Det var hende, der fik alle vi piger til at studere -
- gribe livet og begynde at arbejde.
Hun er den bedste ven, man overhovedet kan ønske sig.
Hun sagde, at hun skulle giftes. Som veninde bliver man jo glad.
Hun var meget lykkelig.
Jeg kom ind som forundersøgelsesleder.
Det første, man gør, er at forhøre alle, der har set noget på stedet.
Det er, som det plejer at være med vidner til en speciel episode.
Man oplever situationen på forskellige måder.
Men vidnerne var enige om, at der var to gerningsmænd -
der skød med automatvåben, og at de var maskerede.
Og at de flygtede i retning mod parkeringspladsen.
Få timer efter det brutale mord er politihunde på stedet -
og afsøger området, som vidner har udpeget som flugtvej.
Meget snart vækker noget hundens interesse.
Hunden markerer på biologisk materiale fra mennesker.
Den markerer meget tydeligt på en handske.
Lugten er ofte frisk -
så vi mente ikke, at den havde ligget der særlig længe.
Den var havnet der i forbindelse med forbrydelsen.
Handsken beslaglægges og sendes til NFC til analyse.
Politiet arbejder videre med at forhøre beboerne i området.
Det viser sig, at et vidne fik filmet en bil -
som kører fra p-pladsen, ud på Råckstavägen mod Bergslagsvägen -
- lige efter skyderiet.
Vi prøvede først at finde ud af, hvilket bilmærke det var.
Det lykkedes ikke. Der var mange biler, der lignede den bil.
Et træ skyggede, og det var mørkt. Så det var ikke en perfekt film.
Men den gav i hvert fald et godt billede -
af visse detaljer på flugtbilen, der gjorde, at man kunne sige -
at sidespejlene var sølvfarvede, hvilket ikke er helt normalt.
Under skudepisoden befinder Ndellas mand sig også i lejligheden.
Men han er lige gået ud på badeværelset.
Under det første forhør med Ndellas mand var han virkelig oprevet -
og fortalte konkret og åbent om hændelsen.
Jeg var ved at vaske ansigt og børste tænder.
Så hører jeg et skud, og jeg tænker: "Hvad fanden er det?"
Jeg skynder mig hen til døren, til rummet, hvor Ndella ligger.
Så begynder lyden igen, og jeg kan se, der kommer flammer fra vinduet.
Jeg dukker mig, løber ind og tager fat i hendes fod -
- og rykker hende ned fra sengen.
Jeg kan mærke, at hun er blevet ramt og begynder at miste bevidstheden.
Jeg begynder at blæse i hendes mund.
Han udviste mod, og han gav et malende billede af -
hvordan han gjorde, da han trak hende ned fra sengen.
Han gav hende mund til mund og forsøgte at redde sin kones liv.
Han sagde under efterforskningen, at det var ham, der var målet.
Politiet kender Ndellas mand fra tidligere -
- hvor han færdedes i bandekredse.
Han er kendt for sin aggressive og hensynsløse adfærd -
- og betragtes som enormt voldelig.
Han er tidligere dømt for røveri, trusler og forsøg på manddrab.
Ndellas mands slæng bestod -
af gamle bekendte fra hans opvækst i Brandbergen og Dalen.
Der var også nogle nyere bekendte -
som jeg ikke ved, hvordan han har mødt.
Der skabes ofte kontakter i fængsler. Han havde siddet meget i fængsel.
Alle var kendt af politiet, men konstellationen var ikke kendt.
Ndellas mand fortalte tidligt -
at det var ham, skuddene var rettede imod.
Han ville ikke fortælle, hvad han troede, det handlede om.
Vi indledte derfor forundersøgelsen meget bredt.
Der var flere konflikter omkring Ndellas mand.
Vi efterforskede en konflikt, der skulle have været mellem ham -
og en rivaliserende bande i en naboforstad.
Vi havde hele tiden i baghovedet, at Ndella kunne være målet -
eftersom vi ikke vidste, hvad der var sket.
Vi efterforskede også et spor, der handlede om jalousi.
Der var en ekskæreste, hvor der eventuelt -
- var information om indblanding.
Eftersom Ndellas mand ikke ville fortælle noget -
måtte vi gå ud fra, at det kunne være dem begge, som var målet.
Man frygter, at Ndellas mand vil hævne sin kones død -
og han bliver overvåget og aflyttet.
Man ved, at han kan være nøglen til at finde gerningsmændene.
Det er ikke almindeligt, kriminelle fortæller om deres konflikter.
De prøver at løse dem selv.
Vi frygtede, at der skulle ske noget, og at han ville hævne sig.
Så vi aflyttede ham -
og forsøgte at sørge for, at der ikke skete noget.
Vi opdagede under efterforskningen -
at han havde foretaget sine egne forespørgsler dagen efter.
Han havde stillet spørgsmål til naboer om, hvad de havde set.
Om de havde set gerningsmanden, og hvordan han så ud.
Han fik en del af vidneudsagnene, der var blevet optaget.
Om signalementet på gerningsmændene.
Så han vidste en del om hændelsesforløbet.
Eftersom han gik rundt og stillede spørgsmål -
tyder det på, at han ikke vidste, hvem der havde skudt mod ham.
Af Whatsup-meddelelserne i Ndellas mands telefon -
fremgik det, han var på jagt efter en taske.
I denne taske skulle der være, som han udtrykte det -
- to store med 30 i hver.
Det tolkede vi sådan, at det handlede om en taske med våben.
Han prøver at skaffe et våben. Dels for at beskytte sig selv -
men måske også for at hævne Ndellas død. Det fremgik tydeligt.
Det viste sig, at han mistænkte et rivaliserende bandemedlem -
for mordet, og det bredte sig i de kriminelle kredse.
Det nåede frem til det rivaliserende bandemedlem.
Han sendte en sms til Ndellas mand.
Han bedyrede sin uskyld og sagde, at han intet havde med det at gøre.
Han ville gerne mødes med ham og tale ud om det.
Den 8. september, ti dage efter skyderiet i Råcksta -
observerer patruljen, der overvåger ægtemanden -
at han klokken 20.17 hopper ind i en taxi på Ringvägen -
med to andre mænd. Taxaen kører sydpå ad Nynäsvägen.
Det er ikke altid lige let at have minutiøst tjek på en person -
der kører rundt i bil og i forskellige biler.
Det er ikke helt enkelt.
Under overvågningen mister man ham af syne.
At man mister ham af syne netop den aften, viser sig at være en fejl.
En halv time senere bliver der slået alarm fra Alphyddan i Nacka.
Da vi får meldingen, befinder vi os på politistationen -
hvor vi lige var kommet ind efter en opgave.
For at citere den vagthavende kan man sige:
"Forbered jer. Det er det rene High Chaparral."
Opgaven er et udendørsjob -
og et mareridt for en kriminaltekniker.
Det er regn, kraftig blæst og mørke.
Vi ankommer til Alphyddevägen, og det er oppe ved en vendeplads -
- at skudepisoden har fundet sted.
Vi begynder der -
i og med at vejr og vind kan ødelægge eventuelle beviser.
Samtlige patronhylstre ligger ret centreret ved vendepladsen.
De stammer fra et automatvåben, en såkaldt Kalasjnikov.
Et stykke væk holder en taxi.
Den er tilsyneladende blevet ramt og er kørt ind i et betonfundament.
Taxichaufføren lå kvæstet i bilen.
Men personerne forlod bilen.
Det viser sig at være den taxi, som overvågningen mistede af syne.
Chaufføren er alvorligt, men ikke livstruende såret.
Passagererne har forladt stedet, men man finder dem et stykke derfra.
En af dem er Ndellas mand.
De tages med til forhør, og politiet erfarer, de var på vej til et møde.
De kører op ad Alphyddevägen og drejer i en rundkørsel.
På vej tilbage møder de en bil.
Der sidder personer med hætter i bilen.
Ndellas mand aner uråd og råber, at chaufføren skal køre.
På det tidspunkt er bilen standset -
og mindst to personer hopper ud og begynder at skyde mod taxien.
Mange af skuddene går i den retning og rammer husene.
Blandt andet nr. 23. Der går et skud lige ind gennem vinduet -
- som rammer en person i hovedet.
Selvom kuglen rammer hovedet, overlever manden i lejligheden.
Fem lejligheder er blevet ramt af vildfarne kugler -
- fra 2. til 6. etage.
Der hvor hylstrene ligger på vendepladsen -
er der 115 meter ned til ejendommen.
Det er den tredje set fra vendepladsen på højre side.
Hvis man har stået med et automatvåben, ved man -
- at det er et kraftigt våben.
En lille ændring i vinkel og højde gør, at 100 meter længere væk -
rammer man noget helt andet, end hensigten var fra starten.
Taxien kører derfra. Chaufføren bliver ramt.
Men det lykkes Ndellas mand at holde i rattet og styre bilen -
- mens taxichaufføren gasser op -
- og kører galt et stykke derfra.
Så vidste vi, at han virkelig var i fare.
Der er nogen, der virkelig vil tage livet af ham.
Der var ingen tvivl om, at det var ham, man var ude efter.
Ikke Ndella.
Den 11. september 2019 begraves Ndella Jack -
foran en stor forsamling af venner og familie.
Begravelsen er også omfattet af en enorm politiindsats.
Man frygtede, at der kunne ske yderligere angreb -
- mod Ndellas mand.
Han skulle deltage i begravelsen. Man traf sikkerhedsforanstaltninger.
Der var politi til stede for at undgå, at der skete noget.
Der sad politifolk i alle buske, men det var af sikkerhedshensyn.
De var slet ikke i vejen. De var bare spredt ud.
Begravelsen var så smuk. Det havde regnet hele dagen.
Da begravelsen begyndte, åbnedes himlen, og solen skinnede.
Fra regn til sol. Så føltes det, som om Ndella var hos os.
Med det andet angreb har politiet nu to gerningssteder.
Håbet er, at det kan hjælpe dem i jagten på Ndellas morder.
Vi arbejdede først ud fra den teori, at det var de samme personer -
der skød i Råcksta og senere også beskød ham i Nacka.
Men vi kunne ikke være sikre, før vi fandt en sammenhæng.
Den eneste sammenhæng, vi kendte, var, at det var samme mål.
To dage efter skyderiet i Nacka fik man fra offentligheden et tip om -
at der var biler, som efter skyderiet kørte mod Svindersvik -
som ligger nogle hundrede meter fra det sted, hvor der blev skudt.
Vi var interesserede i at gennemgå området -
og den nærliggende skov med hundepatruljer.
Man fandt et automatvåben, en revolver -
og en nummerplade med nogle tapestykker.
Nummerpladen var stjålet et stykke derfra.
Fundene sendes til analyse.
Politiet prøveskyder våbnene og sammenholder spor i ammunitionen -
med hylstrene, man fandt i Råcksta. Resultatet hjælper efterforskningen.
Vi fik at vide, at det var samme automatvåben, der var anvendt.
Så kunne vi gå ud fra, at det var de samme personer -
som havde været ude efter Ndellas mand i Råcksta og i Nacka.
Kort efter skudepisoden gjorde en patrulje en iagttagelse -
af en Audi, der stod sjusket parkeret.
Det noterede de, og det blev tilføjet til efterforskningen.
Bilen havde stået der nogle døgn og havde fået en parkeringsbøde.
Parkeringsselskabet havde fotograferet bilen.
Man kunne se på billedet, at der hang tapestykker på skiltet.
Samme slags tape, der var på nummerpladen -
der lå blandt våbnene, vi havde fundet i busken.
Da man tjekker stedet, hvor bilen blev set, er den væk.
Man iværksætter i stedet en eftersøgning af bilen.
Det viser sig, at en af Ndellas mands venner råder over bilen.
Han kører i bilen.
Politiet fokuserer på den sølvfarvede Audi og ham, der kører den.
Vi overvåger bilen, og der sker ikke så meget.
Vi beslutter os for at prøve at fremtvinge beviser i sagen.
Vi går ud i "Efterlyst" og efterlyser nøjagtig sådan en bil -
som vi påstår, at gerningsmanden har efterladt.
Vi håber, at han forsøger at skille sig af med bilen -
hvilket så kan indikere, at det var den bil, som blev brugt.
Vores teori er, at man hurtigt har skilt sig af med våbnene -
for ikke at blive pågrebet med våben i bilen.
Bilen skal være en sølvfarvet Audi Avant A4 kombi -
- fra omkring 2005.
Den har før og efter skudepisoden kørt på Alphyddevägen.
Det er præcis samme model, som kammeraten har.
Kort efter indslaget i "Efterlyst" brændte bilen.
Bilen ejes af en mand, der hedder Ian.
Det er et navn, som politiet er stødt på tidligere i efterforskningen.
Ian er en af Ndellas mands venner -
som desuden var forlover til brylluppet i Gambia.
Gennem forhør af bryllupsgæster og analyse af Ndellas mands telefon -
har politiet tidligt set, at deres relation ikke er helt smertefri.
Ndella og hendes kommende mand -
bestemte sig for at tage til Gambia og gifte sig.
Manden tog sine venner med.
Der opstår en konflikt, der gør, at nogle venner tager før afsted.
Konflikten handler om Ndellas mand og dennes kammerater.
Det var især en af kammeraterne, som Ndellas mand kastede sig over.
Da Ndellas mand og Ndella er kommet hjem fra Gambia -
vil en af vennerne have, at de skal mødes og tale ud.
Man mødes på det, der tidligere blev kaldt El Cocodrilo, på Söder.
Det fremgår af beskederne, at mødet udarter sig.
Man bliver mere uvenner, end man var tidligere.
Der er en, der trækker en pistol under mødet.
Det fremgår også, at Ndellas mand er meget oprørt over det.
Det fremgår, at han vil have en undskyldning fra den person.
Det slutter med, at han siger, at hvis han ikke får en undskyldning -
- vil han jage de andre, til han dør.
I oktober måned får vi svar fra NFC om -
at der på et af hylstrene fra Nacka er dna fra Ian.
Dna-matchet på patronen er for politiet en stor succes.
At det lykkes at skaffe dna fra et patronhylster -
som i affyringsøjeblikket opvarmes, er højst usædvanligt.
Oftest er sådanne spor brændt væk.
Vi fik også et dna-match på en handske fra Råcksta.
Der var tændsatspartikler på handsken -
hvilket gjorde den interessant i efterforskningen.
Man kan ikke tidsbestemme partiklerne, men de er flygtige -
og er interessante, da de har været tæt på et våben, da det blev affyret.
Tændsatspartiklerne stemte overens med ammunition -
- som bruges til automatvåben.
Senere fik vi at vide, at Ians dna var flere steder.
Politiet kigger videre på, om der er flere involverede -
- blandt Ndellas mands venner.
Man prøver at se, om den eventuelle flugtbil -
på vidnets film fra Råcksta kan kobles til en person.
Vi ledte efter sådan en bil i omgangskredsen.
Man konstaterede, at hans ven -
havde haft en bil som den fra filmen.
Vi ledte efter bilen og fandt den brændt hos en ophugger.
Det var en indikation på, at den var blevet brugt ved skyderiet i Råcksta.
Bilen er en Honda CR-Z.
Den var brændt, kort efter at den var blevet efterlyst i medierne.
Den blev fundet i Södertälje havn.
Ikke langt fra det sted, hvor vennen bor med sin kæreste.
Personen, som sporene peger mod, hedder Ahmad.
Også han var forlover for Ndellas mand ved brylluppet i Gambia.
Så kunne vi rette blikket mod konflikten fra Gambia.
Det vanskelige var, at der var mange konflikter omkring Ndellas mand.
Det betød, at det krævede meget bevismateriale -
at udelukke andre alternative teorier, hvilket er usædvanligt.
Men to vidner fra Råcksta fortalte -
at da gerningsmændene løb, råbte de "Ahmed" eller "Ahmad".
At gerningsmændene havde råbt på ham -
tyder på, at det var ham, der var chaufføren.
De ville have, at han skulle køre bilen frem eller starte bilen.
Det stod klart for os, at både Ian og Ahmad var indblandet -
- i angrebene mod Ndellas mand.
Ian og Ahmad bliver anholdt i starten af november 2019.
I forbindelse med anholdelserne finder politiet yderligere beviser -
som bestyrker Ians indblanding i skudepisoden i Nacka.
Da Ian blev anholdt, blev hans telefon beslaglagt.
Af den fremgik det, at der var foretaget en søgning.
I Google Maps havde telefonen bevæget sig fra gerningsstedet -
og hele vejen ned til, hvor den her bil stod parkeret.
Man mente, den, der havde telefonen, vidste, hvor bilen havde kørt.
Også i Ahmads telefon finder politiet nye beviser.
Det er oplysninger, der vedrører Ahmads kærestes bil -
som man mistænker, var indblandet i skuddrabet i Råcksta.
To døgn efter skyderiet i Råcksta -
- brænder den her Honda CR-Z.
Få timer efter er der en sms-samtale -
- mellem Ahmads kæreste og Ian.
Det fremgår, at hun er oprevet over noget. Det fremgår ikke over hvad.
Men det fremgår, at hun er vred på Ahmad og Ian.
Vores teori var, at det handlede om, at hendes bil -
- blev brændt efter hændelsen.
Bilen var ret vigtig for Ahmads kæreste.
Hun havde fået den af en slægtning og blev vred over, at den brændte.
Det fremgik ikke tydeligt, men i forbindelse med, at den brændte -
blev han smidt ud af hendes lejlighed.
I forhørene med Ahmad og Ian benægter de alle anklager.
Oftest i sådanne sager plejer det at være "ingen kommentarer".
Det var det ikke fra nogen af dem.
De havde en fælles historie om, at de under episoden i Råcksta -
- var hjemme hos Ian.
Til sidst bliver der rejst sigtelse mod både Ian og Ahmad -
for mordet på Ndella og mordforsøg på Ndellas ægtemand.
Den 20. april 2020 begynder retssagen i Solna byret.
Hvad tænker du selv om, at din telefon har været slukket -
under episoderne i både Råcksta og i Nacka?
Jeg tænker ingenting.
- Alphyddan. Har du været der? - Nej.
- Ikke? Kender du stedet? - Jeg har ikke været der.
Vi har fundet dit dna, dels her i Nacka på hylsteret -
og også i Råcksta på handsken. Har du en forklaring på det?
Jeg har brugt den slags handsker før Gambia.
Der har været våben og ammunition i kredse, jeg har bevæget mig i.
Jeg har ikke haft nogen kontakt med hverken våben, ammunition -
eller ting, der kan kobles til kriminalitet, efter Gambia-rejsen.
Jeg tog afstand fra den livsstil.
Hvordan kan dit dna være endt på gerningsstederne?
Jeg er her ikke for at foretage sandsynlighedsvurderinger.
Jeg kan ikke udtale mig om det.
Vi var ikke helt sikre på, at Ian og Ahmad ville blive dømt -
selvom vi var helt overbeviste om, at de var gerningsmændene.
Men man ved jo, at man sommetider -
vurderer beviserne hver for sig og ikke som en helhed.
Hvad med Hondaen? Hvis bil er det?
Det er min ekskærestes fars bil.
Den brænder to døgn efter skyderiet i Råcksta.
Kan du fortælle om det?
Jeg får et opkald eller en besked eller noget.
Jeg tror, at det var et opkald.
Det brænder ved kystvagten, Der er flere biler.
- Jeg siger... - Hvad sker der så?
Hun smed mig ud. Hun var skidesur, og man kunne ikke tale med hende.
- Fordi I havde brændt hendes bil? - Nej.
Det er helt opdigtet. Der er ingen beviser overhovedet.
Jeg siger nej. Det er helt opdigtet.
Da dommen falder den 20. maj 2020, går det, som man frygter.
Ian dømmes for medvirken til drabsforsøg for skyderiet i Nacka.
Men både han og Ahmad frikendes for indblanding i mordet på Ndella.
Det var ikke soleklart, at de ville blive dømt.
Vi håbede på, at anklageren ville anke frifindelserne.
Af byrettens dom fremgik det, at man mente, at det var en fejl -
vi ikke havde sammenlignet flugtbilsoptagelsen fra Råcksta -
med andre tips, som var kommet ind på biler.
Forskellige modeller, der kunne ligne bilen på filmen.
Dommen ankes til landsretten.
Efterforskerne får hjælp af analysegruppen ved NOA.
Politiets nationale operative afdeling.
De indsamler materiale på alle biler, der kan stemme med flugtbilen.
Man sammenligner fælge, bakspejle, lygter og andre detaljer -
på de forskellige bilmodeller med den mistænkte flugtbil på optagelsen.
Visse detaljer på bilen var karakteristiske for lige den bil.
Man kunne udelukke alle andre biler.
Men man kunne aldrig udelukke Honda CR-Z.
Der er højst 20 af den slags biler i Sverige.
Vi kontaktede ejerne og kunne konstatere -
at ingen andre end den, Ahmad kørte i, kunne have været på stedet.
Det fremgik også af byrettens dom -
at det ikke var tilstrækkelig efterforsket -
hvornår handsken var endt i Råcksta på parkeringspladsen.
Det blev tydeliggjort, hvornår det var -
da stedet blev afspærret. Man hentede en hundefører.
Hans opfattelse var, at den så urørt ud -
- og at den var endt der for nylig.
Det har med vejret at gøre. Havde den ligget der længere tid -
havde den været mærket af vejr og vind.
Landsretten træffer en anden afgørelse.
De nye beviser anser man, er nok til at dømme Ian og Ahmad -
for medvirken til skuddrabet og drabsforsøget -
- til 16 og 12 års fængsel.
Men da dommen falder, er Ahmad forsvundet.
I flere måneder har han været på flugt og jaget af FAST -
som er specialiseret i at finde og anholde eftersøgte.
Her til aften blev han så anholdt i Trosa af politiregion øst -
- og indsatsstyrken fra Stockholm.
Ahmad Al-Shewani er overdraget til kriminalforsorgen.
Jeg tror ikke, at det har været en alvorlig konflikt.
Hvad konflikten handlede om, fandt vi aldrig ud af.
Politiet gjorde et utrolig godt stykke arbejde.
Det, jeg ikke er så glad for, er, at vi ikke ved -
hvem der affyrede våbnet i nogen af sagerne.
De blev dømt for medvirken til mord og medvirken til drabsforsøg -
- så det spørgsmål er stadig åbent.
For Ndellas ven Amina er hendes fødselsdag for altid forbundet -
- med det, der skete med Ndella.
Jeg kan ikke tænke positivt, når der er sket noget så slemt.
Men det er vores dag.
Hvert år tænker jeg, at det er min og Ndellas dag.
Jeg kan ikke beskrive, hvor meget jeg savner hende.
Tekster: Rikke Refslund Guldager Iyuno-SDI Group